Ноҡат ауылы ла 7 ауыл иҫәбендә 29-се йортҡа ҡараған. Ноҡат ауылы шул уҡ йылға исеме буйынса XIX быуат башында барлыҡҡа килә.  V рәүизгә ул әле билдәле булмай. 1834 йылда 30 йортта 205 кеше йәшәй. 25 йылдан һуң 38 йортта 260 кеше иҫәпләнә. 1920 йылғы халыҡ иҫәбен алыу ваҡытында — 44 йортта 182 кеше. Ауыл халҡы Ҡонтүккән һәм Өмәюлы йылғалары буйында күсенеп йөрөгән. 205 кешегә 60 ат, 40 һыйыр, 130 һарыҡ, 70 кәзә тура килгән. Кәсепселек менән дә шөғөлләнгәндәр. Шул уҡ  1843 йылда ауыл 10 умарта һәм 5 солоҡ тотҡан.